Jika Sempat

Jika Sempat merupakan album studio kelima kumpulan rock Malaysia, Hujan, dikeluarkan pada 15 April 2016. Album ini merupakan album pertama Hujan dalam tempoh empat tahun selepas kali terakhir muncul dengan album Sang Enemy pada 2012.

Penerbitan
Menurut Hujan, kebanyakan lagu yang dimuatkan dalam album Jika Sempat ialah koleksi lagu lama mereka yang tidak pernah dikeluarkan. Lagu-lagu tersebut merupakan karya yang tidak digunakan dalam simpanan mereka kerana ia tidak bersesuaian pada tempoh tersebut. Bagaimanapun, kesemua lagu-lagu tersebut menjalani proses rakaman semula vokal selain susunan muzik diperbaharui. Untuk memberi kelainan vokalnya, Noh menghadiri kelas vokal dan menyifatkan sebagai lebih matang.

Keluaran dan sambutan
Jika Sempat dikeluarkan pada 15 April 2016. Portal Stail.my berkata: "Jika ada kelemahan tentang album ini pun bagi saya adalah terlalu banyak trak di dalamnya. Mungkin jika boleh dipendekkan durasi album ini dengan hanya untuk 8 trak sahaja. Trak-trak yang saya yakin betul-betul menangkap pendengaran seperti berikut dan saya rasa cukup untuk buat kita ulang dengar berkali-kali."

Senarai runut

Sejarah keluaran

Rujukan

Album 2016
Album Malaysia tahun 2016
Album kumpulan Hujan